
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 177 

17 Φεβρουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχής παρέμβασης για την αισθητική 
αναβάθμιση του σταθμού "Μοναστηράκι 11 της 
ΗΣΑΠ Α.Ε. Δήμου Αθηναίων (Ν. Αττικής) και καθο¬ 
ρισμός μορφολογικών όρων αυτού. 1 

Κήρυξη ως αναδασωτέας έκτασης 275 στρ. στη θέση 

Ξέφωτο Δ.Δ. Λιβαδερού Δήμου Δράμας. 2 

Κήρυξη ως αναδασωτέας δημόσιας δασικής έκτασης 
εμβαδού 2,400 στρ. στη δασική θέση "Κάστρο Φα- 
βιέρου" Στενού Μεθάνωντου Δήμου Μεθάνωντης 

Νομαρχίας Πειραιά. 3 

Κήρυξη ως αναδασωτέας δασικής έκτασης, εμβαδού 
1,200 στρ. στη δασική θέση "Σελήνια - Πηλός" περι¬ 
φέρειας Δήμου Αμπελακίων της Νομαρχίας Πειραιά 4 


ΑΠΟΦΑΣΕΙ Σ 

Αριθ. 2962 (1) 

Οριοθέτηση περιοχής παρέμβασης για την αισθητική 
αναβάθμιση του σταθμού "Μοναστηράκι" της ΗΣΑΠ 
Α.Ε. Δήμου Αθηναίων (Ν. Αττικής) και καθορισμός 
μορφολογικών όρων αυτού. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - 
ΠΟΛΙΤΙΣΜΟΥ- ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των παρ. 1 (εδ. β5) και 2 του άρθρου 7 
του Ν. 2947/2001 "Θέματα Ολυμπιακής Φιλοξενίας, Έρ¬ 
γων Ολυμπιακής Υποδομής και άλλες διατάξεις" (Α' 228). 

2. Τις διατάξεις του Ν. 3028/2003 (ΦΕΚ 153/Α/25.9.2002) 
"Περί προστασίας των αρχαιοτήτων και εν γένει της Πολι¬ 
τιστικής Κληρονομιάς". 

3. Τις διατάξεις της παρ. 4 (εδ. α) του άρθρου εβδόμου 
τουΝ. 1955/1991 "Ίδρυση Εταιρείας με την επωνυμία" ΑΤ¬ 
ΤΙΚΟ ΜΕΤΡΟ Ανώνυμος Εταιρεία" και ρύθμιση συναφών 
θεμάτων" (Α' 112), όπως συμπληρώθηκε με το άρθρο 17 
του Ν. 2801/2000 "Ρυθμίσεις θεμάτων αρμοδιότητας του 
Υπουργείου Μεταφορών και Επικοινωνιών και άλλες δια¬ 
τάξεις" (Α' 46). 


4. Τις διατάξεις του άρθρου 29Α του Ν. 1558/1985 "Κυ¬ 
βέρνηση και Κυβερνητικά Όργανα" (Α' 137), που προστέθη¬ 
κε με το άρθρο 27του Ν. 2081/1992 (Α' 154) και τροποποιή¬ 
θηκε με την παρ. 2ατου άρθρου 1 του Ν. 2469/1997 (Α'38). 

5. Την υπ’ αριθ. 133/24.4.2004 απόφαση του Πρωθυ¬ 
πουργού και Υπουργού Πολιτισμού "Ανάθεση άσκησης 
αρμοδιοτήτων στην Αναπληρωτή Υπουργό Πολιτισμού 
Φάνη Πάλλη - Πετραλιά και στους Υφυπουργούς Γεώργιο 
Ορφανό και Πέτρο Τατούλη" (ΦΕΚ 527Β διόρθωση σφάλ¬ 
ματος Β 558). 

6. Την υπ’ αριθμ. 92/2003 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

7. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Α. Οριοθετείται η περιοχή παρέμβασης του σταθμού 
"Μοναστηράκι" της ΗΣΑΠ Α.Ε., το κεντρικό κτίριο του 
οποίου έχει κηρυχθεί σαν Έργο Τέχνης και Ιστορικό Δια¬ 
τηρητέο Μνημείο με την ΔΙΛΑΠ/Γ/736/17495/1982 από¬ 
φαση του Υπουργού Πολιτισμού (Β320), η οποία εμπίπτει 
στο χαρακτηρισμένο με το από 21.9.1979 Π.Δ/γμα (Δ'367) 
παραδοσιακό τμήμα της πόλης των Αθηνών, και καθορί¬ 
στηκε με την παρ. 1 του άρθρου 7 του Ν. 2947/2001 (Α' 
228), όπως φαίνεται με κόκκινη γραμμή και με στοιχεία 
ΑΒΓΔΑ στο σχετικό πρωτότυπο διάγραμμα σε κλίμακα 
1:400 που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών με την 2962/2005 πράξη 
του και που αντίτυπό του σε φωτοσμίκρυνση δημοσιεύε¬ 
ται με την παρούσα απόφαση. 

1. Εντός της παραπάνω περιοχής παρέμβασης επιτρέ¬ 
πεται: 

- Η επίστρωση δαπέδων. 

- Οι επενδύσεις - επικαλύψεις τοίχων. 

- Η επικάλυψη και συντήρηση στεγάστρων (υπαίθριου 
χώρου). 

Οι λαμαρίνες της επικάλυψης αφαιρούνται και αντικαθί¬ 
στανται με φύλλα χαλκού. 

- Η συντήρηση υπόστεγου χώρου σταθμού. 

- Ο φωτισμός με κυλινδρικά γραμμικά στοιχεία της ΑΤ¬ 
ΤΙΚΟ ΜΕΤΡΟ και πρόσθετα φωτιστικά σε όλο το μήκος 
του σταθμού. 

- Η χωροταξική κατανομή των αιτουμένων από τον 
ΗΣΑΠ χώρων. 

- Η λειτουργική αποκατάσταση των δύο (2) κλιμάκων κα¬ 
θόδου - ανόδου. 

- Η κατασκευή κλιμάκων κινδύνου (έξοδοι κινδύνου). 

2. Απαιτείται η τήρηση των διατάξεωντων ΔΙΛΑΠ/Γ/736/ 
17495/1982 (Β 320) και ΥΠΠΟ/30147/ΔΠΚΑΝΜ/1332/ 
14.10.2002 αποφάσεων του Υπουργού Πολιτισμού. 

Β. Η παρούσα απόφαση επέχει θέση οικοδομικής άδειας. 

Γ. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθει στην Εφημερίδα της 
Κυβερνήσεως. 

Αθήνα, 20 Ιανουάριου 2005 


ΟΙ ΥΠΟΥΡΓΟΙ 


ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΓΕΩΡΓΙΟΣ ΣΟΥΦΛΙΑΣ 


ΥΦΥΠΟΥΡΓΟΣ 

ΠΟΛΙΤΙΣΜΟΥ 

ΠΕΤΡΟΣΤΑΤΟΥΛΗΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΜΙΧΑΗΛ-ΓΕΩΡΓΙΟΣ ΛΙΑΠΗΣ 

Αριθ. 32 ( 2 ) 

Κήρυξη ως αναδασωτέας έκτασης 275 στρ. στη θέση 
Ξέφωτο Δ.Δ. Λιβαδερού Δήμου Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΝΑΤΟΛΙΚΗΣ 
ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάξεις: 

α) Του άρθρου 117παρ. 3του Συντάγματος της Χώρας. 

β) Του Ν. 3200/1955 περί διοικητικής αποκέντρωσης 
όπως αυτές τροποποιήθηκαν μεταγενέστερα 

γ) Του Ν. 2503/1997 Διοίκηση, οργάνωση, στελέχωση 
της Περιφέρειας κ.λπ. 

δ)Του Ν. 998/79 "περί προστασίας Δασών και των Δασι¬ 
κών εν γένει εκτάσεων της χώρας" και ειδικότερα: α) του 
άρθρου 41 παρ. 1, β) του άρθρου 38 παρ. 1. 

2. Τις εξής διαταγές του Υπουργείου Γεωργίας: α) 
160417/1180/9.7.1980, β) 182447/3049/24.9.1980. 

3. Την υπ’ αριθμ. 9559/22.12.2004 πρόταση του Δασαρ¬ 
χείου Δράμας με την οποία προτείνεται η κήρυξη της 
έκτασης που αναφέρεται στο θέμα ως αναδασωτέας. 

7. Την υπ’ αριθμ. ΔΙΔΣ3630/27.12.2004 εισήγηση της 
Δ/νσης Δασών Δράμας, αποφασίζουμε: 


Κηρύσσουμε ως αναδασωτέα δημόσια δασική έκταση 
εμβαδού 275 (διακοσίων εβδομήντα πέντε) στρ. Η έκτα¬ 
ση αυτή που βρίσκεται στη θέση "Ξέφωτο" Δ.Δ. Λιβαδε- 
ρού Δήμου Δράμας απεικονίζεται με στοιχεία Α-Β-Γ-Δ-Ε- 
Ζ-Η-Θ-Α στο προσαρτημένο στην παρούσα απόφασή μας 
διάγραμμα το οποίο αποτελεί αναπόσπαστο μέρος αυτής 
και συνορεύει: 

ΑΝΑΤΟΛΙΚΑ : Με δημόσιο δάσος. 

ΔΥΤΙΚΑ : Με δημόσιο δάσος. 

ΒΟΡΕΙΑ : Με δημόσιο δάσος. 

ΝΟΤΙΑ : Με δημόσιο δάσος 

Σκοποί της κήρυξης της ανωτέρω έκτασης ως αναδα¬ 
σωτέας είναι η διατήρηση του δασικού χαρακτήρα αυτής, 
ο αποκλεισμός διάθεσής της για άλλη χρήση και η απο¬ 
κατάσταση της καταστραφείσης από πυρκαγιά την 
29.11.2004 δασικής βλάστησης αποτελούμενης από 
οξυά, κέδρα, φτέρη και χόρτα. 

Η απόφαση αυτή να δημοσιευθεί στην Εφημερίδα της 
Κυβέρνήσεως. 

Καβάλα, 4 Φεβρουάριου 2005 

Με εντολή Γενικού Γραμματέα Περιφέρειας 
Ο Διευθυντής Δασών Ν. Δράμας 
ΧΑΡ. ΠΑΠΑΔΟΠΟΥΛΟΣ 

Αριθ. 45 (3) 

Κήρυξη ως αναδασωτέας δημόσιας δασικής έκτασης εμ- 
βαδού 2,400 στρ. στη δασική θέση "Κάστρο Φαβιέρου" 
Στενού Μεθάνωντου Δήμου Μεθάνωντης Νομαρχίας 
Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) των άρθρων 24 παρ.1 και 117 παρ. 3 του Συντάγμα¬ 
τος της Χώρας. 

β) των άρθρων 200, 201, 203, 204 και 205 του Ν.Δ. 
86/1969 (ΦΕΚ7τ.Α'/18.1.1969) "περίΔασικού Κώδικα". 

γ) των άρθρων 37,38,39,40,41,42,43,44 και 79του Ν. 
998/1979 (ΦΕΚ 289 τ. Α'/29.12.1979) "περί προστασίας 
των δασών και των δασικών εν γένει εκτάσεων της Χώ¬ 
ρας", καθώς και του άρθρου 70 παρ. 3, όπως συμπληρώ¬ 
θηκε με το άρθρο 12 παρ. 2 του Ν. 2040/1992 (ΦΕΚ 70 
τ.Α'/23.4.1992) "περί ρύθμισης Θεμάτων Υπουργείου Γε¬ 
ωργίας κ.λ.π." 

δ) του Ν. 3200/1955 "περί διοικητικής αποκεντρώσεως" 
σε συνδυασμό με τις διατάξεις του Ν.Δ. 532/1970 (ΦΕΚ 
103 τ.Α'/1970) "περί συμπληρώσεως των διατάξεων διοι¬ 
κητικής αποκεντρώσεως" σε συνδυασμό με τις διατάξεις 
του Β.Δ. 709/5.11.1970 (ΦΕΚ235τ.Α'/1970) "περί καθορι¬ 
σμού των διατηρουμένων αρμοδιοτήτων κ.λ.π.". 

ε) των άρθρων 4 παρ.6 και 6 παρ. 7 του Ν. 2240/94 (ΦΕΚ 
153 τ.Α'/1994) και των άρθρων 14 παρ. 1, 2 και 15 του Ν. 
2399/1996 (ΦΕΚ90τ. Α'/1996). 

στ) του άρθρου 7 του Ν. 2503/1997 (ΦΕΚ 107 
τ.Α'/30.5.97) "περί Διοίκησης, οργάνωσης, στελέχωσης 
της Περιφέρειας κ.λ.π." 

ζ) των άρθρων 1 παρ. 2,2 παρ. 7 και 3 παρ. 4 του Ν. 
2647/1998 (ΦΕΚ 237 τ.Α'/22.10.1998) "περί μεταβίβασης 
αρμοδιοτήτων στις Περιφέρειες" 

2. Τις εξής διαταγές του Υπουργείου Γεωργίας: 

α) 160417/1180/9.7.1980, β) 182447/3049/24.9.1980, 

γ) 141823/24.2.1983. 


3. Την οικ. 778/16.1.2004 απόφασή μας "περί μεταβίβα¬ 
σης στους Δ/ντές Δασών της Περιφέρειας, της εξουσίας 
να υπογράφουν με εντολή μας κ.λπ." 

4. Την υπ’ αριθμ. 1846/12.11.2004 πρόταση του αρμοδί¬ 
ου Δασαρχείου Πόρου σχετικά με την κήρυξη ως αναδα¬ 
σωτέας της κατωτέρω δημόσιας δασικής έκτασης εμβα- 
δού 2,400 στρ. ιπη δασική θέση "Κάστρο Φαβιέρου" Στε¬ 
νού Μεθάνων του Δήμου Μεθάνων, που καταστράφηκε 
από πυρκαγιά την 13.9.2004. 

5. Την εκ του Συντάγματος υποχρέωση για την επανε- 
γκατάσταση της δασικής βλάστησης που καταστράφηκε 
από πυρκαγιά την 13.9.2004 και η οποία θα αποκαταστα¬ 
θεί με φυσική αναγέννηση ή με πρόγραμμα τεχνητής ανα¬ 
δάσωσης, σύμφωνα με τις εκάστοτε ισχύουσες διατά¬ 
ξεις, αποφασίζουμε: 

Κηρύσσουμε ως αναδασωτέα, με σκοπό την προστασία 
για την επανεγκατάσταση της δασικής βλάστησης, που 
καταστράφηκε από την πυρκαγιά της 13.9.2004, δημόσια 
δασική έκταση εμβαδού 2,400 στρ. (δύο στρεμμάτων και 
τετρακοσίων χιλιοστών του στρέμματος). 

Η έκταση αυτή, που βρίσκεται στη θέση "Κάστρο Φαβιέ¬ 
ρου" Στενού Μεθάνων του Δήμου Μεθάνων του Νομού 
Πειραιά, καλυπτόταν από βλάστηση της διάπλασης των 
αείφυλλων πλατύφυλλων αποτελούμενη από πουρνάρια, 
φιλίκια, βένια, αγριελιές κ.λ,π., πυκνότητας 70%. 

Στο από 12.11.2004 τοπογραφικό διάγραμμα με κλίμα¬ 
κα 1:1000 το οποίο αποτελεί αναπόσπαστο μέρος της 
απόφασης αυτής, η εν λόγω έκταση φαίνεται με τα στοι¬ 
χεία Α, Β, Γ, Δ, Ε, Ζ, Η, Θ, I, Κ, Λ, Μ, Ν, Ξ, Ο, Α και με όρια: 

Ανατολικά: Με μη δασική έκταση. 

Δυτικά: Με δασική έκταση. 

Βόρεια: Με δασική έκταση. 

Νότια: Με δασική έκταση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Ιανουάριου 2005 

Ο Γενικός Γραμματέας Περιφέρειας 
ΧΑΡ. ΜΑΝΙΑΤΗΣ 




ΤΟΠΟΓΡΑΦΙΚΟ ΔΙΑΓΡΑΜΜΑ ΑΠΟΣΠΑΣΜΑ ΦΥΛΛΩΝ ΧΑΡΤΗ Γ.Υ.Σ. 

Έκτασης Δημόσιας Δασικής που κάηκε στις 13 - 09 - 2004 και κηρύσσεται αναδασωτέα στη ΚΛΙΜΑΚΑ 1 : 5.000 ΑΡ. ΦΥΛ. 6491/3,6491/4 
θέση "Κάστρο Φαβιέρου" περιοχής Στενού περιφέρειας Δήμου Μεθάνων. ι 1 ■-. -. = 

Αριθ. 32 (4) 

Κήρυξη ως αναδασωτέας δασικής έκτασης, εμβαδού 
1,200 στρ. στη δασική θέση "Σελήνια - Πηλός” περιφέ¬ 
ρειας Δήμου Αμπελακίωντης Νομαρχίας Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις: α) των άρθρων 24 παρ. 1 και 117 παρ. 3 
του Συντάγματος της Χώρας. 

β) των άρθρων 200, 201, 203, 204 και 205 του Ν.Δ. 
86/1969 (ΦΕΚ7τ.Α'/18.1.1969) "περίΔασικού Κώδικα". 

γ) των άρθρων 37,38,39,40,41,42,43,44 και 79 του Ν. 
998/1979 (ΦΕΚ 289 τ.Α'/29.12.1979) "περί προστασίας 
των δασών και των δασικών εν γένει εκτάσεων της Χώ¬ 
ρας", καθώς και του άρθρου 70 παρ. 3, όπως συμπληρώ¬ 
θηκε με το άρθρο 12 παρ. 2 του Ν. 2040/1992 (ΦΕΚ 70 
τ.Α'/23.4.1992) "περί ρύθμισης Θεμάτων Υπουργείου Γε¬ 
ωργίας κ.λπ." 

δ) του Ν. 3200/1955 "περί διοικητικής αποκεντρώσεως" 
σε συνδυασμό με τις διατάξεις του Ν.Δ. 532/1970 (ΦΕΚ 
103 τ.Α'/1970) "περί συμπληρώσεως των διατάξεων διοι¬ 
κητικής αποκεντρώσεως” σε συνδυασμό με τις διατάξεις 
του Β.Δ. 709/5.11.1970 (ΦΕΚ 235 τ.Α'/970) "περί καθορι¬ 
σμού των διατηρουμένων αρμοδιοτήτων κ.λπ.“. 

ε) των άρθρων 4 παρ.6 και 6 παρ.7 του Ν. 2240/1994 
(ΦΕΚ 153τ.Α'/1994) και των άρθρων 14παρ.1,2και 15του 
Ν. 2399/1996 (ΦΕΚ90τ.Α'/1996). 

στ) του άρθρου 7 του Ν. 2503/1997 (ΦΕΚ 107 
τ.Α'/30.5.1997) "περί Διοίκησης, οργάνωσης, στελέχωσης 
της Περιφέρειας κ.λπ." 

ζ) των άρθρων 1 παρ. 2,2 παρ.7 και 3 παρ. 4 του Ν. 
2647/1998 (ΦΕΚ 237 τ.Α'/22.10.1998) "περί μεταβίβασης 
αρμοδιοτήτων στις Περιφέρειες" 

2. Τις εξής διαταγές του Υπουργείου Γεωργίας: 

α) 160417/1180/9.7.1980, β) 182447/3049/24.9.1980, 
γ) 141823/24.2.1983. 


3. Την οικ. 778/16.1.2004 απόφασή μας "περί μεταβίβα¬ 
σης στους Δ/ντές Δασών της Περιφέρειας, της εξουσίας 
να υπογράφουν με εντολή μας κ,λπ. 11 

4. Την υπ’ αριθμ. 9497/30.12.2004 πρόταση του αρμοδί¬ 
ου Δασαρχείου Πειραιά σχετικά με την κήρυξη ως αναδα¬ 
σωτέας της κατωτέρω δασικής έκτασης, εμβαδού 1,200 
στρ., που καταστράφηκε από πυρκαγιά την 28.8.2002 στη 
δασική θέση "Σελήνια - Πηλός" περιφέρειας Δήμου Αμπε- 
λακίων. 

5. Την εκ του Συντάγματος υποχρέωση για την επανε- 
γκατάσταση της δασικής βλάστησης που καταστράφηκε 
από πυρκαγιά και η οποία θα αποκατασταθεί με φυσική 
αναγέννηση ή με πρόγραμμα τεχνητής αναδάσωσης, 
σύμφωνα με τις εκάστοτε ισχύουσες διατάξεις, αποφασί¬ 
ζουμε: 

Κηρύσσουμε ως αναδασωτέα, με σκοπό την προστασία 
για την επανεγκατάσταση της δασικής βλάστησης, την 
δασική έκταση που καταστράφηκε από πυρκαγιά, εμβα¬ 
δού 1,200 στρ. (ενός στρέμματος και διακοσίων χιλιο¬ 
στών του στρέμματος). Η έκταση αυτή, που βρίσκεται στη 
δασική θέση "Σελήνια - Πηλός" του Δήμου Αμπελακίων 
του Νομού Πειραιά, καλυπτόταν από πεύκα, σχίνα και 
ασπάλαθους σε ποσοστό 30%. 

Στο από 10.11.2004 τοπογραφικό διάγραμμα, όπως εμ¬ 
φανίζεται με κλίμακα 1:500, το οποίο αποτελεί αναπό¬ 
σπαστο μέρος της απόφασης αυτής, η εν λόγω έκταση 
φαίνεται με τα στοιχεία Α, Β, Γ, Δ, Α και με όρια: 

Ανατολικά: δασική έκταση. 

Δυτικά: αγροτική έκταση. 

Βόρεια: αγροτική έκταση 

Νότια: δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Ιανουάριου 2005 

Ο Γενικός Γραμματέας Περιφέρειας 
ΧΑΡ. ΜΑΝΙΑΤΗΣ 

